Tema: "Savremena istorija računarstva (razvoj velikih softverih kompanija, društvene mreže, privanost, bezbednosni izazovi, dot-com bubble, start-up-ovi, monetizacija, blockchain, kriptovalute)".

Podtema: Startupovi

Autor: Marina Borozan

Startapi su vodioci inovacija, preoblikovanja industrija i izazovnih konvencija sa svojim smelim idejama. Zasnovani na spoju kreativnosti i ambicija, oni prolaze kroz neizvestan put, ali su sa druge strane podstaknuti strašću i otpornošću, kao i preduzetničkim duhom. Nude nam rešenja za savremene izazove, a u tome koriste i razvijaju nove tehnologije i trendove.

Definicija sa preduzmi.rs:

Startap je novoosnovani, inovativni privredni subjekt koji ima potencijal brzog i velikog rasta, odnosno demonstrira potencijal da u doglednoj budućnosti razvije proizvod, uslugu ili proces koji je nov ili značajno unapređen u poređenju sa najboljim trenutno dostupnim rešenjem u svojoj industriji, i koji sa sobom nosi rizik od tehnološkog ili tržišnog neuspeha.

Kako je startap kultura brzo uznapredovala, stvorili su se neki specifični termini koje možete čuti kada se priča o startapima:

Unicorns: U poslovanju, jednorog je startap kompanija vredna više od milijardu dolara koja je u privatnom vlasništvu i nije na tržištu akcija.

Angel investors: Anđeoski investitori su bogati privatni investitori fokusirani na finansiranje malih poslovnih poduhvata u udeo u kapitalu (obicno 10 do 25%). Za razliku od Venture capital kompanije, koja koristi investicioni fond, anđeli koriste sopstvenu neto vrednost. Anđeoska investicija nastaje uglavnom u ranoj fazi startup-a, obično u obliku početnog finansiranja za startup preduzeća.

U Srbiji

Startup skener 2024:

Startap skener je godišnje istraživanje i sveobuhvatni izveštaj o stanju startap ekosistema Republike Srbije, koje realizuje Inicijativa Digitalna Srbija u okviru projekta “Preduzmi ideju”. Ovde je navedeno par interesantnih podataka:

-Prosečna starost osnivača startapa u Srbiji je 35,2 godine.

-36% startapa razvija proizvod u oblasti primene veštačke inteligencije, a 19% u oblasti obrade i analitike podataka,što reflektuje globalne trendove i rastuće interesovanje za napredne tehnologije.

-28% startapa koji su učestvovali u istraživanju razvija inovaciju u oblasti hrane, poljoprivrede, biotech-a ili medicinske tehnologije.

-Većina startapa(70%) još uvek nije profitabilna.

-Najzastupljenije industrije u kojim posluju startupi u Srbiji su agri/food tech, obrazovanje, bio/med tech, ecommerce, gaming...

U Srbiji postoji programi za podršku startapima, kao što su Smart Start program Fonda za inovacionu delatnost, Raising Starts Naučno-tehnološkog parka Beograd, kao i intenzivni programi učenja i rada poput ParkUP! programa NTP Beograd i Startap vikenda u organizaciji DSI/Preduzmi ideju, ICT HUB, Tenderly Garage i PwC. Takodje, imamo i jedan akceleratorski program u Srbiji, Katapult, koji organizuje Fond za inovacionu delatnost.

Startap skener identifikovao je pristup finansiranju, pridobijanje kupaca i zapošljavanje kadra sa adekvatnim veštinama kao tri najveća izazova za startape u Srbiji. Integracija preduzetništva u obrazovanje, ohrabrivanje većeg broja poslovnih andjela i njihova edukacija, kao i transfer tehnologije iz nauke u privredu koraci koji donose najveći potencijal za značajan pomak.

U svetu

Startup Genome je vodeća svetska organizacija za razvoj ekosistema inovacija, koja radi na tome da katalizira uspeh pokretanja i rast ekosistema i osigura da svi regioni zauzmu svoj pravičan udeo u novoj ekonomiji.

GSER 2023 (izveštaj) je rezultat analize najsveobuhvatnijeg i najkvalitetnijeg skupa podataka na svetu o startup ekosistemima:

-Pozicije na listi najuspešnijih ekosistema: Silicijumska dolina je na vrhu, a slede Njujork i London izjednačeni na 2. mestu. Los Anđeles se popeo na 4. mesto, a Tel Aviv na 5. mesto. Boston i Peking su na 6. i 7. mestu, respektivno. Singapur je ušao u prvih 10 po prvi put, popevši se za impresivnih 10 mesta na 8.mesto, što je najveće poboljšanje na rang listi.

-Uprkos ukupnom ekonomskom padu, tri podsektora su porasla u ukupnom broju venture capital ugovora: igre na sreću (+13%), Blockchain (+8%) i Fintech (+4%).

-Odražavajući sve veću upotrebu AI i ukrštanje sa drugim podsektorima, AI i big data su podsektori sa najvećim brojem ukupnih venture capital ugovora, čineći 28% globalnog udela.

-Najzastupljenije industrije u kojim posluju startupi u svetu su fintech, AI & BigData, automatizovana proizvodnja i robotika, blockchain...

Analizirajući svetsku brzo-rastuću startap scenu, vidimo da se nekoliko ključnih trendova pojavljuju kao vodilje: Od uspona veštačke inteligencije i blokčejna do sve većeg naglaska na održivosti i radu na daljinu, startap kompanije koriste ove trendove kako bi oblikovali budućnost poslovanja. Takodje, izdvajaju se i neki specifični i zanimljivi ekosistemi vredni pomena:

-Šenžen (Kina), poznatiji i kao silikonska dolina hardvera, je kineski epicentar inovacija. Sa svojim brzim mogućnostima izrade prototipa, širokom proizvodnom mrežom i ekosistemom podrške, Šenžen omogućava startapima da brzo plasiraju proizvode na tržište.

-Izraelska startap scena, poznata kao "Startup Nation", napreduje na inovacijama i otpornosti. Sa fokusom na istraživanje i postojeći visoko razvijen ekosistem, ovo mesto je značajno za tehnološka otkrića u raznim oblastima, od kojih prednjače sajber bezbednost i veštačka inteligencija.

\*Dokumentarci:

YouTube - WIRED UK - Future Cities serijal:

Shenzhen: The Silicon Valley of Hardware

Holy Land: Startup Nations

Na kraju, ne smemo izostaviti da pomenemo vodeće globalne kompanije koje su počele upravo kao startupi:

1. Google

Gugl su 1998. godine osnovala dva doktoranta, Larry Page i Sergey Brin. Razvili su novi način rangiranja veb stranica koji se zasnivao na linkovima između njih.Ovo je učinilo rezultate pretrage relevantnijim i korisnijim.

2. Facebook

Fejsbuk je osnovao Mark Zuckerberg 2004. Prvobitno je to bila društvena mreža za studente Harvarda.

3. Airbnb

Airbnb su 2008. osnovali Brian Cheski i Joe Gebbia. Došli su na ideju da iznajmljuju vazdušne (air) dušeke u svom stanu ljudima koji prisustvuju konferenciji u gradu, pre nego što su se proširili na sadašnju formu.

4. Uber

Uber su 2009. osnovali Travis Kalanick i Garrett Camp. Razvili su aplikaciju za pametne telefone koja omogućava ljudima da zatraže i plate vožnju taksijem.

5. Amazon

Amazon je osnovan u garaži Jeff Bezos-ove iznajmljene kuće u Bellevue-u, Vašington, 1994. Prvo je otvoren kao onlajn prodavnica knjiga, sa najvećom onlajn kolekcijom knjiga na svetu.

6.Instagram

Aplikaciju su 2010. godine pokrenuli suosnivači Kevin Sistrom i Mike Krieger. U početku su počeli da razvijaju check-in mobilnu aplikaciju, ali su prešli na aplikaciju za deljenje fotografija.

\*Paul Graham - Essays:

How to start google

Airbnbs

Prateći i analizirajući trendove, vidimo da je svet startupa izazovan i inspirativan, a jedina konstanta je želja za pomeranjem granica i redefinisanjem mogućnosti sutrašnjice. Kako se u Srbiji se polako stabilizuje ekosistem za njihov razvoj, na nama je zadatak da se pozicioniramo i postanemo vidljivi na globalnoj mapi.